Grafobal Vilnius

Grafobal Vilnius – Lietuvos ir Slovakijos akcinė bendrovė, kurianti ir gaminanti pakuotes maisto pramonei ir kitiems gaminiams  iš lygaus dėžučių kartono. Įmonė – viena didžiausių spausdintos pakuotės gamybos įmonių Baltijos šalyse, joje dirba 150 darbuotojų. Įmonė įsikūrusi Vilniuje, Arimų g. 18 (iki 2010 m. – Paribio g. 12). Patalpų bendras plotas yra 7900 m², iš kurių  gamybinės patalpos ir sandėliai sudaro 5200 m².

AB „Grafobal Vilnius” priklauso vienai didesnių Europoje pakuočių spaudos ir gamybos įmonei „Grafobal” a.s., Skalica, Slovakijoje, įeinančiai į  „Grafobal Group”, Bratislava, Slovakija, sudėtį. Įmonė orientuojasi tiek į vidaus, tiek į tarptautines rinkas. Didžiąją dalį gamybos  sudaro užsienio klientų – kaimyninių šalių maisto pramonės įmonių užsakymai. 

Įmonės generalinis direktorius – Egidijus Razmus.

Istorija 

Įmonės atsiradimo istorija siekia 1964 m., kada buvo įkurtas Eksperimentinis meninio konstravimo biuras. Lietuvos nepriklausomybės atgavimo laikotarpiu, kada dėl privatizacijos ir reorganizacijos procesų tuometinės valdžios kontroliuotose valstybinėse įmonėse keitėsi jų teisinė-organizacinė forma, pavadinimai:
 1991 m. – likvidavus gamybinį susivienijimą „Vilnis“, buvo įsteigtos trys atskiros įmonės:
 Valstybinė poligrafijos įmonė „Vilnis“;
 Valstybinė meninio konstravimo ir leidybos įmonė „Reta“;
 Valstybinė popieriaus ir kartono gaminių įmonė „Darbas“;
 1992 m. – Valstybinė poligrafijos įmonė „Vilnis“ buvo pertvarkyta į akcinę bendrovę „Vilpakas“ ;
 1993 m. – prie AB „Vilpakas“ prisijungė AB „Tamena“, buvusi valstybinė įmonė „Reta“;
 1994 m. – įmonės AB „Vilpakas“ kontrolinį paketą įsigijo Slovakijos įmonė „Grafobal“;
 1995 m. – padidinus įstatinį kapitalą  ir didžiąją akcijų emisijos dalį nupirkus įmonei „Grafobal” a.s. Skalica, Slovakija,  akcinė bendrovė „Vilpakas" reorganizuota į bendrą įmonę - Lietuvos ir Slovakijos akcinę bendrovę „Grafobal Vilnius”;
 2009 m. įmonė pripažinta geriausia metų Vilniaus prekybos ir pramonės rūmų įmone tarp  didelių ir vidutinių įmonių ir apdovanota diplomu bei specialiuoju prizu.

Veikla 

Įmonė kuria ir gamina pakuotes įvairiems konditerijos gaminiams, kramtomajai gumai, šaldytiems ir biriems maisto produktams, farmacijos gaminiams. Pakuočių projektavimas (maketai, individualūs projektiniai sprendimai), spauda ir gamyba – pagrindinės veiklos kryptys.

AB „Grafobal Vilnius” dalyvauja šių asocijuotų struktūrų veikloje:
 Vilniaus pramonės, prekybos ir amatų rūmai;
 Lietuvos pakuotojų asociacija;
 Lietuvos spaustuvininkų asociacija;
 Tarptautinė brūkšninių kodų asociacija „GS1 Lietuva”.

Mokomoji veikla 

Nuo 2009 m. AB „Grafobal Vilnius” dalyvauja Lietuvos spaustuvininkų asociacijos organizuotame  projekte „Spaudos ir leidybos studentų praktikos gerinimas”. Bendradarbiaudama su aukštosiomis mokyklomis, įmonė organizuoja pažintines paskaitas, gamybines praktikas studentams iš VGTU, VU, Vilniaus kolegijos.

Gamybos priemonės 

 kompiuterizuota  plokštuminė kontūrinė pjaustyklė (ploteris);
 CTP (Computer-to-Plate) skaitmeninę ofsetinių plokščių gamybos įranga;
 „Man Roland“ ir „Heidelberg“ tipų  šešiaspalvės lakštinės ofsetinės spaudos mašinos su dispersinio lako sekcijomis;
 „RHW-JGA 104“ tipo UV-lakavimo mašina ištisiniam ir daliniam lakavimui;
 „IMG Brausse  Hybrid“ automatinė iškirtimo-folijavimo mašina įprasto bei reljefinio (3D) folijavimo darbams;
 „IMG Brausse  Hybrid“ ir „BOBST“  automatinės kirtimo mašinos įvairių konstrukcijų dėžučių formavimui;
 „Jagenberg“  ir „Bobst“ mašinos dėžučių lankstymui ir klijavimui, Brailio rašto įspaudimui.

Sertifikatai 

Įmonėje pagal tarptautinius standartus įdiegtos ir sertifikuotos šios vadybos sistemos:
 Kokybės vadybos sistema, ISO 9001: 2008
 Aplinkos apsaugos vadybos sistema, ISO 14001:2004
 Higienos vadyba gaminant maisto gaminių pakuotes, ISO 15593:2008
 FSC - gamybos grandies sertifikavimas pagal standartą FSC-STD-40-004

Šaltiniai

Nuorodos 

 AB „Grafobal Vilnius“ tinklalapis;
 Įmonės veiklos rezultatai 2010 m.;
 AB „Grafobal Vilnius“ LISPA svetainėje;
 Naujos gamyklos atidarymas.

Vilniaus įmonės
Lietuvos pramonės įmonės